b'\n_START_ARTICLE_\nJamie Foxx\n_START_SECTION_\nGluma\xc4\x8dka karijera\n_START_PARAGRAPH_\nKarijeru je zapo\xc4\x8deo 1985., a do sada je snimio 20-tak ostvarenja. Prvo je pri\xc4\x8dao viceve na malim ve\xc4\x8derima stand-up komedije, a kasnije prelazi na televiziju. "Show In Living Color" bra\xc4\x87e Wayans bio je njegov proboj. Imao je i svoj vlastiti show, koji je trajao \xc4\x8dak 5 godina. Debitirao je filmom "Poziv na seks". Kasnije mu je film "Samo igra" redatelja Olivera Stonea donijela popularnost._NEWLINE_Snimio je Collateral i dobio nominaciju za Oscara u kategoriji najboljeg sporednog glumca. Kasnije je snimio film Ray (film o Rayu Charlesu) i osvojio Oscara. Jedini je glumac uz Al Pacina, i prvi crnac koji je imao dvije nominacije za dva filma u istoj godini.\n_START_SECTION_\nGlazbena karijera\n_START_PARAGRAPH_\nImao je i uspjeha u glazbenoj karijeri. Snimio je niz pjesama s umjetnicima kao \xc5\xa1to su Kanye West, Lil Wayne, Mary J. Blige i The Game. Prvi mu je album bio dosta uspje\xc5\xa1an, a drugi je donio niz hitova, i prodao se u 598 000 samo u prvom tjednu, a u 1 980 000 tijekom cijele kampanje. Foxx, koji je prezime uzeo od komi\xc4\x8dara Redda Foxxa, jedan je od samo \xc4\x8detvero umjetnika kojima je po\xc5\xa1lo za rukom osvojiti Oscara i imati album na broju jedan. (Ostalo troje su Frank Sinatra, Bing Crosby i Barbra Streisand)._NEWLINE_Ima k\xc4\x87eri Corinne (ro\xc4\x91. 1994. god.) i Annalise (ro\xc4\x91. 2009. god.).'